# Chuck Blazer

Charles Gordon Blazer (Ciutat de Nova York, 26 d'abril de 1945 - estat de Nova Jersey, 12 de juliol de 2017) va ser un dirigent esportiu estatunidenc, que va ocupar diversos càrrecs d'alt nivell abans de convertir-se en informador de la fiscalia nord-americana sobre la corrupció generalitzada dins del futbol organitzat. Va ser membre del Comitè Executiu de la FIFA des de 1996 al 2013, secretari general de la Confederació del Nord, Centreamèrica i el Carib de Futbol Associació (CONCACAF) des de 1990 fins al 2011 i vicepresident executiu de la Federació Nord-americana de Futbol.
L'any 2013, Blazer va admetre haver conspirat amb altres membres del Comitè Executiu de la Fifa per acceptar conjuntament suborns de la candidatura perdedora del Marroc i de la candidatura guanyadora de Sud-àfrica per a organitzar els mundials de 2008 i 2010 respectivament. La confessió de Blazer es va produir durant el testimoniatge donat en un procediment sota secret de sumari en un tribunal federal de Nova York. Informació que no va ser coneguda fins al 27 de maig de 2015 quan la fiscalia nord-americana va anunciar la primera relació d'acusats i detinguts en el conegut com a Cas Fifagate.

## Trajectòria

Blazer va créixer en una família jueva de classe mitjana al barri de Nova York de Queens, on el seu pare tenia una botiga de diaris. Va assistir a l'escola secundària de Forest Hills i després va obtenir el grau de comptabilitat a la Universitat de Nova York. En graduar-se, va ingressar a la Stern School of Business de la Universitat de Nova York però no va completar el seu MBA.
El 1989, Blazer va convèncer Jack Warner per optar a la presidència de la Concacaf i va dirigir la seva campanya electoral. Warner va guanyar les eleccions i Blazer va ser nomenat secretari general de la Concacaf, càrrec que va ocupar des de 1990 fins al 2011.
Va tenir un paper central en la decisió d'apostar per la candidatura guanyadora per organitzar la Copa del Món de Futbol de 1994 i també, durant aquest temps, va impulsar la selecció nord-americana de futbol femení. La seva posició li va permetre obtenir un lloc a la direcció de la Concacaf on va conèixer a Jack Warner. L'any 1986, com que no va aconseguir la seva reelecció, va cofundar la lliga americana de futbol. Va durar només dos anys, ja que Blazer va ser obligat a plegar pels seus propietaris que se sentien marginats respecte de les finances. Es va convertir en president del Miami Sharks amb control de les finances incloses. El maig de 1989, només cinc mesos després, en va sortir precipitadament.
Va ser membre del Comitè Executiu de la Fifa des de 1996 fins a l'abril de 2013, quan Sunil Gulati va ser elegit per substituir-lo. Blazer també va exercir de Comissari de Lliga Americana de Futbol i Vicepresident Executiu de la Federació de Futbol dels EUA.
El maig de 2011, en resposta a les denúncies de suborn realitzades pels representants de les delegacions assistents a una reunió del 10 de maig de la Unió del Futbol del Carib (CFU), Blazer va iniciar una investigació sobre el president de l'AFC, Mohammed bin Hammam, i el vicepresident de la Fifa, Jack Warner. La investigació va ser dirigida per John P. Collins, exfiscal federal dels Estats Units i membre del Comitè Jurídic de la Fifa. El 29 de maig del 2011, la Fifa va decidir la suspensió de Warner i Bin Hammam de totes les activitats futbolístiques a l'espera del resultat de la mateixa investigació amb els procediments de la Fifa.
El president de la Concacaf, Lisle Austin, va intentar despatxar Blazer cinc dies després, però l'acció va ser bloquejada pel comitè executiu de la Concacaf. El 15 de juny de 2011, Blazer va ser qüestionat pel Comitè d'Ètica de la FIFA.

## Fifagate

El 14 d'agost de 2011, el periodista Andrew Jennings va publicar al diari britànic The Independent que l'FBI estava examinant proves documentals que revelaven pagaments confidencials de futbol als comptes offshore controlats per Blazer. El desembre de 2011, Blazer començava a col·laborar en secret amb l'FBI.
El 19 d'abril de 2013, Blazer i Jack Warner van ser acusats de frau massiu durant els seus anys com executius de la Concacaf. Una auditoria del comitè d'Integritat de l'organització va determinar que ambdós directius havien treballat sense un contracte escrit des de 1998 fins a les seves sortides respectives, i que Blazer havia rebut 15 milions de dòlars en comissions pels seus serveis durant aquell període. A la investigació de l'FBI s'hi afegiria l'IRS per estudiar les possibles violacions fiscals de les lleis dels EUA i els estatuts nord-americans contra el frau. El maig de 2013, Blazer va ser suspès per noranta dies.
El dia 1 de novembre de 2014, es va informar que Blazer havia estat un confident de l'FBI i de l'IRS i que havia enregistrat reunions clau entre executius de la Fifa sobre els Jocs Olímpics de 2012. Blazer es va veure obligat a ser informador de l'FBI i de l'IRS després que li descobrissin més d'una dècada d'impostos impagats i d'ingressos multimilionaris no declarats.
El 27 de maig de 2015, diversos directius de la Fifa van ser arrestats a Zúric, amb Blazer essent un testimoni clau en la investigació que va conduir als arrests. A canvi de la seva cooperació, Blazer va acceptar declarar-se culpable de càrrecs que incloïen el frau electrònic, evasió d'impostos i blanqueig de capitals.
El 3 de juny de 2015, es va fer pública la transcripció d'un procediment de 2013 sota secret de sumari en un tribunal federal de Nova York. En el seu testimoniatge, Blazer va admetre haver conspirat amb altres membres del Comitè Executiu de la Fifa per acceptar conjuntament suborns per afavorir la designació de les copes del món de 1998 i 2010.
El 9 de juliol de 2015, Blazer va ser sancionat de per vida, pel Comitè d'Ètica de la Fifa, per exercir qualsevol activitat relacionada amb el món del futbol.
Blazer va morir el 12 de juliol de 2017 de càncer de còlon a un hospital de Nova Jersey, a l'edat de setanta-dos anys. El retard en condemnar-lo va ser causat per les decisions dels seus defensors d'anar a judici. També patia de malaltia cardiovascular i diabetis.

## Referències

* 1 2 Longman, Jeré; Ruiz, Rebecca R. «Chuck Blazer, Central Figure in FIFA Scandal, Dies at 72» (en anglès). nytimes.com, 13-07-2017. [Consulta: 15 gener 2019].
* ↑ Lynch, Loretta E. «The United States Attprney Charges» (en anglès). justice.gov. [Consulta: 15 gener 2019].
* ↑ Bryant, Nick «Fifa crisis: Ex-official Chuck Blazer details bribe-taking». BBC News, 04-06-2015 [Consulta: 13 juliol 2017].
* ↑ «Nine FIFA Officials and Five Corporate Executives Indicted for Racketeering Conspiracy and Corruption» (en anglès). The US Department of Justice, 27-05-2015. [Consulta: 6 maig 2019].
* ↑ «The United States Attorney Charges» (pdf) (en anglès). The US Department of Justice, 20-05-2015. [Consulta: 6 maig 2019].
* ↑ Bensinger, Ken. «Mr. Ten Percent: The Man Who Built — And Bilked — American Soccer - BuzzFeed News» (en anglès). buzzfeed.com, 06-06-2014. [Consulta: 23 febrer 2017].
* ↑ Papenfuss, Mary & Thompson,Teri, "American Huckster How Chuck Blazer got Rich From—And Sold Out—The Most Powerful Cabal in World Sports," Harper Collins, 2016, pp 12-15
* ↑ Lee Rigg, Zac. «Meet Chuck Blazer, the former FIFA bigwig whose cats had a Trump Tower apartment» (en anglès). Fusion Media Network, LLC, 27-05-2015. Arxivat de l'original el 29 de maig 2015. [Consulta: 15 gener 2019].
* ↑ Agència, Associated Press. «Whistleblower Chuck Blazer resigning from No. 2 CONCACAF post» (en anglès). espn.com, 06-10-2011. [Consulta: 13 juliol 2017].
* ↑ Bensinger, Ken. «Mr. Ten Percent: The Man Who Built — And Bilked — American Soccer» (en anglès). buzzfeed.com, 06-06-2014. [Consulta: 5 juny 2015].
* ↑ Redacció, FIFA. «President’s Column: April 2013» (en anglès). fifa.com, 01-05-2013. Arxivat de l'original el 28 de febrer 2014. [Consulta: 15 gener 2019].
* ↑ Evans, Simon. «U.S's Gulati elected to FIFA executive committee» (en anglès). reuters.com, 19-04-2013. [Consulta: 15 gener 2019].
* ↑ Redacció, FIFA. «FIFA Executive plans new approach to World Cup marketing» (en anglès). fifa.com, 31-05-1997. Arxivat de l'original el 15 de gener 2019. [Consulta: 15 gener 2019].
* ↑ Lowe, Alison. «Bahamian 'whistle-blower' is applauded for exposing fifa scandal» (en anglès). repeatingislands.com, 31-05-2011. [Consulta: 15 gener 2019].
* ↑ Redacció, FIFA. «Two members of the FIFA Executive Committee provisionally suspended» (en anglès). FIFA.com. fifa.com, 29-05-2011. Arxivat de l'original el 22 de març 2014. [Consulta: 15 gener 2019].
* ↑ Agència, Associated Press. «FIFA candidate, official in bribe probe» (en anglès). espn.com, 25-05-2011. [Consulta: 15 gener 2019].
* ↑ Staff, Telegraph. «Concacaf acting president Lisle Austin fires whistleblowing general secretary Chuck Blazer» (en anglès). telegraph.co.uk, 31-05-2011. [Consulta: 15 gener 2019].
* ↑ Redacció, BBC Sports. «Fifa questions Blazer after letter of complaint» (en anglès). bbc.com, 15-06-2011. [Consulta: 15 gener 2019].
* ↑ Jennings, Andrew «FBI investigates secret payments to Fifa whistleblower». The Independent [London, UK], 14-06-2011 [Consulta: 16 agost 2011].
* ↑ Redacció, BBC Sports. «BBC Sport - Chuck Blazer secretly co-operated with Fifa investigation from 2011» (en anglès). bbc.com, 16-06-2015. [Consulta: 15 gener 2019].
* ↑ Warshaw, Andrew. «Audit slays CONCACAFs one-time dynamic duo» (en anglès). insideworldfootball.com, 10-04-2013. Arxivat de l'original el 10 de maig 2013. [Consulta: 15 gener 2019].
* ↑ Lee, Wilfredo. «Jack Warner, Chuck Blazer face likely legal cases, FBI probe» (en anglès). si.com, 22-04-2013. [Consulta: 6 juny 2015].
* ↑ «Victim Statement and Request for Restitution» (pdf) (en anglès). Attorneys for FIFA, 15-03-2016. [Consulta: 22 juny 2020].
* ↑ Redacció, BBC Sports. «Fifa's Chuck Blazer suspended over 'fraudulent' claims» (en anglès). bbc.com, 06-05-2013. [Consulta: 15 gener 2019].
* ↑ Deportes, Clarín. «Chuck Blazer, de bon vivant a arrepentido» (en castellà). clarin.com, 28-05-2015. [Consulta: 15 gener 2019].
* ↑ «Sports Marketing Bribery Schemes» (en anglès). The US Department of justice. [Consulta: 6 maig 2019].
* ↑ Engel, Pamela. «The story behind the former top-ranking FIFA executive who reportedly became an FBI informant» (en anglès). businessinsider.com, 27-05-2015. [Consulta: 15 gener 2019].
* ↑ Martin, Andrew; Panja, Tariq. «Former Westchester Soccer Dad at Core of Sprawling FIFA Case» (en anglès). bloomberg.com, 27-05-2015. [Consulta: 15 gener 2019].
* ↑ «The United States Attorney Charges (2)» (pdf) (en anglès). The US Department of Justice, 25-11-2015. [Consulta: 6 maig 2019].
* ↑ Tolkin, Ronald E. «Case 1:13-cr-00602-RJD» (en anglès). s3.amazonaws.com, 03-06-2015. [Consulta: 17 juliol 2017].
* ↑ Redacció, Ara. «Un dirigent de la FIFA va admetre haver acceptat suborns per votar les seus dels Mundials del 1998 i el 2010». ara.cat, 03-06-2015. [Consulta: 17 juliol 2017].
* ↑ Ò.M, J. «El testimoni d'un exdirigent penedit dessagna la FIFA». L'esportiu, 05-06-2015. [Consulta: 17 juliol 2017].
* ↑ «Independent Ethics Committee bans Chuck Blazer from football related activities for life» (en anglès). FIFA, 09-07-2015. Arxivat de l'original el 16 de novembre 2019. [Consulta: 16 novembre 2019].
* ↑ Twitter, NYTSports. «Lawyer for Chuck Blazer confirms his death. Here's Jere Longman's profile from 2015:» (en anglès). @NYTSports, 13-07-2017. [Consulta: 17 juny 2017].
* ↑ Agència, AFP. «Fifa : mort de Chuck Blazer, la taupe du FBI» (en francès). leparisien.fr, 13-07-2017. [Consulta: 15 gener 2019].